jun denn 20. jaren, so wyr mit einandren hus gehallten, ei- 
nandren grossi thrüw vnnd liebi erzeiget hand; es verdros 
mich so übel, dz ich meint, ich möcht iren min läbtag nit 
vergäsen. 
Den 7. Juni gen Valendas gangen vnnd inn 7 tagen 
mit der Vhr am kilchenturnn 7 gl. gwunnen vnnd am 23. 
Juni zuo Chur angfangen molen dem Herren Münzmeister, 
vnnd 5 wuchen gmalet, 20 cronen gwunnenn, darzuo vom 
Herren Münzmeister Hans Jacob Wägrich von Bernouw mit 
spys vnnd trannck und andren sachen so herrlich und wol 
tractiert worden, das ich anfieng miner Menga zuo vergässen 
vnnd fieng vorzuo an, widrum frölich wärden. Gwann 40 gl. 
vnnd spendiert 60 gl. von aler helgen tag bis vf vnser kilbi 
zuo Dusis in diesem 1603 iar. Gott hat mich mines leits 
wider ergezt, dann ich noch bi disem iar fröüd, glück vnnd 
guott läben kan. Ein mal ein trurigen gang us gen Vrselen 
getlhan vnnd überal inn dem Jar ouch 80. tütsch myl ruchen 
wäg gwandlett. Imm herbst abermalen inn Gotts Nammen 
die schuol an dHannd gnommen vnnd vil schuoler kan bis vf 
den 40 tag Apreln anno 1604. 
Anno 1604. Inn dem Jar abermals durch Gottes hülf 
vnnd gnat 30 gl. gwunnen, 2 Hüser, eis zuo Malix dem 
Hop. u. zuo meifelt dem Statv. Adance u. zuo Andest den 
Passion gmalet, darzuo hür u. faren (fern?) achthalben gl. 
penzion ingnon, ist 15 gl. beider Jaren u. usgen von tusis- 
kilbi hin bis im Herbst uf des H. — tag in disem 160% jar, 
nammlichen 73 gl. u. gwanndlet das jar us 80 gros tütsch 
myl. 
Anno 1605. aber in Nammen des lieben Gottes zuo Tu- 
sis die schuol flysig mit groser müy vnnd arbeit versechen 
